b'\n_START_ARTICLE_\nMaskirni vzorec\n_START_PARAGRAPH_\nMaskirni vzorec ali maskiranje je uporaba katere koli kombinacije materialov, obarvanost, ali osvetlitev za prikrivanje silhuete bodisi \xc5\xbeivali ali predmetov, katere je potem te\xc5\xbeje opaziti. Primeri vklju\xc4\x8dujejo leoparda, katerega pik\xc4\x8dast ko\xc5\xbeuh je bil motiv oziroma navdih za moderne uniforme voja\xc5\xa1kega osebja. Del novej\xc5\xa1ih uniform ima v maskirnem vzorcu tudi elemente, katere uporablja \xc5\xbeu\xc5\xbeelka v podobi lista za svoje prikritje. Naloga maskirnega vzorca je tudi prepre\xc4\x8devanje opaznosti gibanja. \xc4\x8ce tudi opazovalec opazi gibanje, ga \xc5\xa1e vseeno te\xc5\xbeje locira in dolo\xc4\x8di to\xc4\x8dno to\xc4\x8dko, kje ga je zaznal. Ve\xc4\x8dina metod maskirne tehnike pogosto spominja na ozadje oziroma okolico, katero je visoko kontrastno in mote\xc4\x8dega obarvanja, ki odpravlja sence in prepre\xc4\x8duje nastanek le teh. Na odprtem morju, kjer ni ozadja so glavne metode maskiranja preglednost, srebrenje in prepre\xc4\x8devanje sen\xc4\x8denja, medtem ko sposobnost za proizvodnjo svetlobe med drugim uporabljajo za nasprotno osvetlitev. Dober primer so lignji, kateri uporabljajo to tehniko za svoje prikritje pred plenilci. Nekatere \xc5\xbeivali, kot kameleoni in hobotnice, lahko aktivno spreminjajo svoj vzorec in barve ko\xc5\xbee, naj gre za prikrivanje ali za signalizacijo.\n_START_SECTION_\nVojne in razvoj maskirnega vzorca\n_START_PARAGRAPH_\nVoja\xc5\xa1ka kamufla\xc5\xbea je do\xc5\xbeivela preporod z ve\xc4\x8djim obsegom in to\xc4\x8dnostjo novej\xc5\xa1ega strelnega oro\xc5\xbeja v 19. stoletju. Zlasti zamenjava nenatan\xc4\x8dnih pu\xc5\xa1k z natan\xc4\x8dnimi je osebno prikrivanje oziroma maskirni vzorec v boju dvignila do nivoja, za katerega pravimo, da je \xc5\xbee ve\xc5\xa1\xc4\x8dina pre\xc5\xbeivetja. V 20. stoletju se je maskirni vzorec hitro razvijal, posebej v \xc4\x8dasu prve svetovne vojne. Za boj na kopnem so umetniki, kot so Andr\xc3\xa9 Mare oblikovali sheme in maskirne vzorce za prikrivanje opazovalnih to\xc4\x8dk, katere so delovala kot drevesa in grmi\xc4\x8devje. Na morju, so bile trgovske ladje in voja\xc5\xa1ki \xc4\x8dolni prebarvani v svetle\xc4\x8de, odbijajo\xc4\x8de se barve in ble\xc5\xa1\xc4\x8de\xc4\x8dih vzorcev, kateri so bili zelo vidni, vendar zasnovani tako, da so zmedli sovra\xc5\xbene podmornice, katere niso mogle dolo\xc4\x8diti hitrost, oddaljenost in smer tar\xc4\x8de. Med in po drugi svetovni vojni, so razli\xc4\x8dne maskirne vzorce uporabljali za letala in kopenska vozila v razli\xc4\x8dnih spektrih vojne. Uporaba radarjev od sredine 20. stoletja je v veliki meri imela velik vpliv na prikrivanje voja\xc5\xa1kih letal z maskirnimi vzorci, saj je njihov namen zastarel. Po drugi svetovni vojni je bilo maskiranje namenjeno za za\xc5\xa1\xc4\x8dito voja\xc5\xa1ke opreme, kot so vozila, oro\xc5\xbeje, ladje, letala in utrdbe, kot tudi za za\xc5\xa1\xc4\x8dito vojakov na njihovih pozicijah. Maskirni vzorec ima na vozilih in nepremi\xc4\x8dni opremi omejeno u\xc4\x8dinkovitost, \xc4\x8deprav uporabljajo maskirne vzorce. Bolj\xc5\xa1e rezultate ne odkrivanja pozicij opreme in vozil dosegajo raznovrstne maskirne mre\xc5\xbee, zasloni, prevleke in vegitacije, kateri razbijejo silhuete stati\xc4\x8dnih vozil in opreme ter tako zmanja\xc5\xa1ajo opaznost in absorbirajo radarske valove in infrarde\xc4\x8de \xc5\xbearke. Nekateri voja\xc5\xa1ki tekstil in maskirni vzorec na vozilih, pomaga zagotoviti prikrivanje proti no\xc4\x8dnim opazovalnim napravam. Po drugi svetovni vojni je bilo zaradi radarjev prikrivanje obi\xc4\x8dajno manj u\xc4\x8dinkovito, \xc4\x8deprav so bile obalne ladje v\xc4\x8dasih pobarvane kot kopenska vozila, zaradi manj\xc5\xa1e strate\xc5\xa1ke pomembnosti. V ve\xc4\x8dini primerov pa so bile te tehnike neu\xc4\x8dinkovite in posledi\xc4\x8dno razkrite. _NEWLINE_Veliko maskirnih tekstilnih vzorcev je bilo razvito, da bi ustrezali potrebam za boj na razli\xc4\x8dnih obmo\xc4\x8djih (na primer gozd, sneg, trava in pu\xc5\xa1\xc4\x8dava). Pri projektiranju vzorca, kateri bi ustrezal vsem potrebam in razli\xc4\x8dnim okoli\xc5\xa1\xc4\x8dinam se je zalomilo, ker se je tovrstna u\xc4\x8dinkovitost izkazala za nedosegljivo. Ameri\xc4\x8dani so izdelali UCP maskirni vzorec leta 2004, kateri je bil kasneje umaknjen iz uporabe zaradi neu\xc4\x8dinkovitosti v razli\xc4\x8dnih okoljih. Problem s pripravo vzorca, kateri bi deloval in ustrezal v razli\xc4\x8dnih okoljih je bil re\xc5\xa1en z uporabo tehnologije pixellated. Ta tehnologija je vzorce in oblike zasnovala digitalno in s tem zagotovila fraktalno podobo oblik razli\xc4\x8dnih velikosti. U\xc4\x8dinek je tak\xc5\xa1en, da je u\xc4\x8dinkovit na blizu in na daljavo.\n_START_SECTION_\nUporaba v civilne namene\n_START_PARAGRAPH_\nNe-voja\xc5\xa1ka uporaba maskirnih vzorcev se uporablja v telekomunikaciji, predvsem na oddajni\xc5\xa1kih stolpih in pa v lovstvu, kjer lovci z maskirnimi vzorci la\xc5\xbeje uplenijo bolj pazljivo divjad. Lovci na malo divjad \xc5\xbee dolgo uporabljajo maskirne vzorce v obliki materialov, kot so \xc5\xbeivalske ko\xc5\xbee, blato, listje in veje. Zelene ali rjave barve obla\xc4\x8dil jim omogo\xc4\x8dijo neopa\xc5\xbeen pristop pozorni divjadi. Moderna lovska obla\xc4\x8dila omogo\xc4\x8dajo uporabo materialov, ki zagotavljajo mote\xc4\x8d maskirni vzorec za divjad. Primer: leta 1986 je lovec Bill Jordan ustvaril obla\xc4\x8dila za lovce tiskana s slikami posameznih vrst vegetacije, kot so trave in veje._NEWLINE_Vzorci, ki izhajajo iz voja\xc5\xa1ke kamufla\xc5\xbee se pogosto uporabljajo na modnih obla\xc4\x8dilih, ki izkori\xc5\xa1\xc4\x8dajo svoj mo\xc4\x8den stil in simboliko samega maskirnega vzorca. Tematika maskirnega vzorca se ponavlja v sodobni umetnosti ter v prenesenem pomenu in dobesedno v znanstveni fantastiki in v literarnih delih. _NEWLINE_Kamufla\xc5\xbea se ob\xc4\x8dasno uporablja za izdelavo zgradb, katere bi s svojo podobo uni\xc4\x8dile izgled avtohtonega okolja. Tak primer je v Ju\xc5\xbeni Afriki, kjer so telekomunikacijski stolpi zgrajeni v obliki dreves (antene so v obliki drevesnih vej in listja). Razlog za to je odpor doma\xc4\x8dinov in lokalne skupnosti. Ta metoda je dra\xc5\xbeja (trikrat ve\xc4\x8dji stro\xc5\xa1ki izgradnje, kot obi\xc4\x8dajno)._NEWLINE_Avtomobilski proizvajalci pogosto uporabljajo maskirne vzorce, da bi prikrili obliko novih prihajajo\xc4\x8dih izdelkov. To prikrivanje je zasnovano tako, da zabri\xc5\xa1e vidne linije na vozilu, in se uporablja skupaj s polnilom, pokrovi in nalepkami. Namen vzorcev "je prepre\xc4\x8diti vizualno opazovanje (in v manj\xc5\xa1i stopinji fotografiranje), katero bi naknadno lahko omogo\xc4\x8dilo reprodukcijo oblike vozil konkurenci.\n_START_SECTION_\nOdkritje in uporaba\n_START_PARAGRAPH_\nV anti\xc4\x8dni Gr\xc4\x8diji, je Aristotel prvi omenil tovrstno spreminjanje barve in uporabo maskirnih vzorcev pri hobotnici, katera to uporablja za maskiranje in za opozarjanje plenilcev. Maskiranje je zanimiva raziskovalna tema v zoologiji \xc5\xbee stoletja. Darwinova teorija naravne selekcije 1859 vklju\xc4\x8duje tematiko maskirnega vzorca in maskiranja v \xc5\xbeivalskem svetu. Nekatere \xc5\xbeivali, ki imajo sposobnost maskiranja imajo prednost pri razmno\xc5\xbeevanju, pred \xc4\x8dlani iste vrste, saj jim neopaznost omogo\xc4\x8da ve\xc4\x8d potomcev. V Darwinovi teoriji Izvor vrst._NEWLINE_Nekatere \xc5\xbeivali so se aktivno sku\xc5\xa1ale skriti z materiali, kot so vejice, pesek, lupine in listi iz njihovega okolja, da bi prikrile svoj obris in dosegle ujemanje z ozadjem. Primer je rakovica, kateri hrbet krijejo morske alge, spu\xc5\xbeve in kamni, katere nosi s sabo. Druge vrste uporabljajo svoje zadnje noge, da se zakopljejo v pesek ali prah in se tako skrijejo oziroma \xc4\x8dakajo v zasedi. Tako da lahko maskirni vzorec pomaga tako plenu, kot plenilcu._NEWLINE_Podobna na\xc4\x8dela se lahko uporablja za voja\xc5\xa1ke namene, na primer, ko ostrostrelec nosi Ghillie obleko prikrito z materiali, kot so \xc5\xa1opi trave iz neposrednega okolja ostrostrelca. Take obleke so uporabili \xc5\xbee leta 1916, ko je britanska vojska izdelala program slojev, odtenkov in barv za ostrostrelce.'